

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.martā Nr.97

 (protokols Nr.3, 24.p.)

**Par uzņemšanu Palīdzības reģistrā un dzīvojamās telpas izīrēšanu A.D.**

Priekuļu novada dome iepazīstas ar A.D., personas kods (personas kods), iesniegumu ar lūgumu sniegt palīdzību dzīvokļa jautājuma risināšanā.

Izvērtējot Priekuļu novada domes rīcībā esošo informāciju, ar A.D. lietu saistītos apstākļus, konstatēts:

2019.gada 1.martā A.D., personas kods (personas kods), iesniedza Priekuļu novada pašvaldībai iesniegumu (reģ.Nr.3-9/2019-1761) ar lūgumu sniegt palīdzību dzīvokļa jautājuma risināšanā. A.D. papildus ir iesniegusi sekojošus dokumentus: Priekuļu novada Sociālā dienesta 11.02.2019. izziņa Nr.2-4/2019-57, par atbilstību trūcīgas ģimenes statusam, 04.03.2019. Valsts zemes dienesta izziņa Nr.9-01/807908-1/1 par nekustamo īpašumu piederību.

Pēc Iedzīvotāju reģistrā pieejamās informācijas A.D., personas kods (personas kods), deklarētā dzīvesvieta (adrese), no 2018.gada 17.augusta.

Saskaņā ar Valsts zemes dienesta 04.03.2019. izziņu Nr.9-01/807908-1/1 uz A.D. vārda nekustamā īpašuma valsts kadastra informācijas sistēmas aktuālajos datos nekustamie īpašumi nav reģistrēti.

Saskaņā ar 11.02.2019. Priekuļu novada Sociālā dienesta izziņu Nr.2-4/2019-57 A.D. piešķirts trūcīgas ģimenes statuss uz laiku no 01.02.2019.-30.04.2019., atbilstoši Ministru Kabineta 2010.gada 30.marta noteikumiem Nr.299 “Noteikumi par ģimenes vai atsevišķi dzīvojošas personas atzīšanu par trūcīgu”.

A.D. apgādībā ir viņas nepilngadīgais dēls R.L., personas kods (personas kods), kurš slimo ar astmu.

A.D. ir 23 gadus jauna sieviete, kura dzīvo privātīpašniekam piederošā dzīvoklī (adrese). Minētais mājoklis ir neatbilstošs dzīvošanai un dzīvokļa īpašnieks ir paziņojis, ka dzīvoklis ir nekavējoties jāatbrīvo.

Priekuļu novada pašvaldības dzīvokļa jautājumu komisija izskatot visus A.D. iesniegtos dokumentus secināja, ka viņa ietilpst to personu kategorijās, kuras, deklarējot savu dzīvesvietu Priekuļu novada administratīvajā teritorijā ir tiesīgas reģistrēties dzīvokļa jautājumu risināšanā sniedzamās Palīdzības reģistrā, lai saņemtu pašvaldībai piederošo vai tās nomātu dzīvojamo telpu izīrēšanas palīdzību pamatojoties uz Priekuļu novada pašvaldības saistošajiem noteikumiem Nr.6 “Par palīdzību dzīvokļu jautājumu risināšanā Priekuļu novadā”.

Saistošo noteikumu Nr.6 “Par palīdzību dzīvokļu jautājumu risināšanā Priekuļu novadā” 13.p.,13.1.2.p. nosaka, ka pirmām kārtām reģistrē, personas kurām, saskaņā ar likumu “Par dzīvojamo telpu īri” sniedzama palīdzība, gadījumos, ja tās tiek izliktas no izīrētās dzīvojamās telpas un ja tās ir maznodrošinātas personas, ar kurām kopā dzīvo un kuru apgādībā ir vismaz viens nepilngadīgs bērns, aizbildnībā esoša persona, maznodrošināta pensijas vecumu sasniegusi persona vai maznodrošināta persona, kura ir invalīds.

Priekuļu novada pašvaldības Dzīvokļu jautājumu komisija 2019.gada 18.martā pieņēmusi lēmumu (prot.Nr.3, 1.p) par A.D. uzņemšanu palīdzības reģistrā pirmām kārtām Nr.4.

No Priekuļu novada Sociālā dienesta saņemta informācija, ka A.D. situācija ir galēji kritiska, un ģimenei steidzami jāierāda dzīvojamās telpas, kā arī Priekuļu novada pašvaldības izpilddirektora F.Puņeiko 14.03.2019. saskaņojumu, A.D. 2019.gada 18.martā tika ierādītas telpas pašvaldībai piederošā īpašumā (adrese).

 Ņemot vērā iepriekš minēto un pamatojoties uz Priekuļu novada pašvaldības Saistošo noteikumu Nr. 6 “Par palīdzību dzīvokļu jautājumu risināšanā Priekuļu novadā” 13., 13.1., 13.1.2. punktu, Priekuļu novada domes Tautsaimniecības komitejas 2019.gada 20.marta (protokols Nr. 3) lēmumu, atklāti balsojot: PAR –14 (Elīna Stapulone, Aivars Tīdemanis, Aivars Kalnietis, Baiba Karlsberga, Anna Broka, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Reģistrēt A.D., personas kods (personas kods), Priekuļu novada pašvaldības dzīvokļu jautājumu risināšanā sniedzamās Palīdzības reģistrā pirmām kārtām ar Nr.4.
2. Ar 2019.gada 18.martu slēgt dzīvojamās telpas īres līgumu ar A.D., personas kods (personas kods), par vienistabas dzīvokļa (adrese), ar kopējo platību 24.8 m2 izīrēšanu uz vienu gadu.
3. Piekrist, ka A.D., pēc īres līguma noslēgšanas deklarē dzīvesvietu (adrese).
4. Uzdot Priekuļu novada namu pārvaldes Liepas atbalsta punkta vadītājai I.Ulmanei sagatavot īres līguma projektu.
5. Uzdot Priekuļu novada namu pārvaldes Liepas atbalsta punkta vadītājai I.Ulmanei pašvadības vārdā sagatavot un parakstīt dzīvojamo telpu nodošanas-pieņemšanas aktu.
6. Lēmums zaudē spēku, ja A.D. viena mēneša laikā no lēmuma spēkā stāšanās dienas nav noslēgusi dzīvojamās telpas īres līgumu.
7. Lēmumu nosūtīt A.D. uz adresi- (adrese).
8. Lēmumu var pārsūdzēt viena mēneša laikā no tā spēkā stāšanās dienas Administratīvajā rajona tiesā, iesniedzot pieteikumu Valmieras tiesu namā, Voldemāra Baloža iela 13 A, Valmiera.

Domes priekšsēdētāja (paraksts) Elīna Stapulone